Graad R – Laerskool Rooihuiskraal
Die Laerskool Rooihuiskraal se Graad R'e bestaan reeds vanaf 2009 en daar is tans 9 klasse, elk met 'n gekwalifiseerde onderwyseres en 'n voltydse assistent. Die KABV-dokument word gevolg en vorm die grondslag van wat beskou word as kennis, vaardighede en waardes.
'n Kind se Graad R-jaar hou geweldige waarde in vir toekomstige akademiese funksionering en ons gee ouers die versekering gee dat elke kind daagliks onder leiding van ons bekwame Graad R-personeel op intellektuele, kognitiewe, emosionele en sosiale vlak ten volle voorberei sal word vir hul skoolloopbaan.
Graad R Markdag
Ons "Swartmiere" geniet daagliks belangrike aktiwiteite wat hulle toerus met al die nodige vaardighede wat hul nodig het vir akademiese vordering op skool. Hulle word blootgestel aan kritiese taal, wiskunde en lewensvaardighede deur middel van fyn beplande speel-gebaseerde onderrigplanne. Daar word gefokus op verskillende interafhanklike areas van groei en ontwikkeling, asook 'n beklemtoning op onafhanklike leer, wat ongetwyfeld lewenslange leer kweek. Hierdie fasette is krities vir 'n kind se ontwikkeling en kan 'n geweldige impak hê op 'n kind se skool-vooruitskouing.
Ten spyte van die gestruktureerde dagprogram wat daagliks gevolg word, is addisionele aktiwiteite beskikbaar gedurende die skool dag teen privaat afrigtingsfooie. Aktiwiteite word deur buite-instansies aangebied tydens die daaglikse vryspeltyd en sluit onder meer rugby, krieket, Eksperi-Lab, Wiskunde, Active English, Sporty Girls, Playball, ens. in.
Laerskool Rooihuiskraal se ervare en toegewyde Graad R-personeel beskou dit as 'n wonderlike voorreg om elke Swartmier se boublokke tot optimale leer vas te lê in hierdie vormingsjaar!
Die vaslegging van 'n kind se grondslag is van uiterste belang. Daarom gebruik ons net die beste om met ons klein miere te werk.